2024 m. kovo 20 d. Bendrojo Teismo sprendimas byloje Acampora ir kt. / Komisija
(Byla T-261/23)1
(Galimybė susipažinti su dokumentais – Reglamentas (EB) Nr. 1049/2001 – Dokumentai, susiję su Komisijos prieš Italiją pradėtą procedūrą dėl įsipareigojimų neįvykdymo – Atsisakymas leisti susipažinti – Išimtis, susijusi su inspekcijų, tyrimų ir audito tikslų apsauga – Pareiga motyvuoti – Bendroji konfidencialumo prezumpcija – Viršesnis viešasis interesas)
Proceso kalba: italų
Šalys
Ieškovai: Roberto Acampora (Neapolis, Italija) ir 171 kitas ieškovas, kurių pavardės nurodytos sprendimo priede, atstovaujami advokatės E. Iorio
Atsakovė: Europos Komisija, atstovaujama M. Burón Pérez ir A. Spina
Dalykas
SESV 263 straipsniu grindžiamu ieškiniu ieškovai prašo panaikinti 2023 m. gegužės 21 d. Komisijos sprendimą C(2023) 3436, kuriuo aiškiai atmestas jų prašymas (GestDem 2023/0263) leisti susipažinti su Italijos Respublikai skirtu 2022 m. liepos 15 d. papildomu oficialiu pranešimu per pažeidimo procedūrą, susijusią su nacionalinės teisės aktų, reglamentuojančių garbės magistratų paslaugų teikimą, atitiktimi Europos Sąjungos teisei, ir 2022 m. gruodžio 15 d. Italijos Respublikos atsakymu.
Rezoliucinė dalis
Nebereikia priimti sprendimo dėl prašymo panaikinti 2023 m. kovo 15 d. Europos Komisijos sprendimą atmesti kartotinį prašymą leisti susipažinti su dokumentais.
Atmesti ieškinį kaip nepriimtiną tiek, kiek juo siekiama, kad būtų panaikintas 2023 m. sausio 27 d. Komisijos sprendimas, kuriuo buvo atmestas pirminis prašymas leisti susipažinti su dokumentais.
Atmesti likusią ieškinio dalį.
Priteisti iš Komisijos jos, Roberto Acampora ir kitų ieškovų, kurių pavardės nurodytos priede, bylinėjimosi išlaidas, susijusias su ieškiniu ir prašymu pripažinti, kad nereikia priimti sprendimo.
R. Acampora ir kiti ieškovai, kurių pavardės nurodytos priede, padengia savo ir Komisijos bylinėjimosi išlaidas, susijusias su prašymu patikslinti ieškinį.
____________
1 OL C 261, 2023 7 24.